എല്ലാവര്ക്കും ലഭ്യമാക്കി ദുരുപയോഗം തടയുക ലക്ഷ്യം, ജസ്റ്റിന് ബീബര് കഞ്ചാവ് ബിസിനസിലേക്ക് ബോളിവുഡ് സൂപ്പര് താരം ഷാരൂഖ് ഖാന്റെ മകന് ആര്യന് ഖാന് ലഹരി മരുന്ന് കേസില് പിടിയിലായ വാര്ത്ത ഏറെ ഞെട്ടലോടെയാണ് പൊതുജനം കേട്ടത്. ഇന്ത്യന് സിനിമാ ലോകത്തും താരപുത്രന്റെ മയക്കുമരുന്ന് ബന്ധം സൃഷ്ടിച്ച നടുക്കം ചെറുതല്ല. എന്നാലിപ്പോഴിതാ ഹോളിവുഡില് നിന്ന് മറ്റൊരു വാര്ത്ത കേള്ക്കുകയാണ്. പോപ്പ് സെന്സേഷണല് ജസ്റ്റിന് ബീബറാണ് കഥാനായകന്. ബീബര് പുതിയൊരു ബിസിനസ് ആരംഭിക്കാന് ഒരുങ്ങുന്നുവെന്നാണ് റിപ്പോര്ട്ട്. എന്താണ് ബിസിനസ് എന്നല്ലേ? സാക്ഷാല് കഞ്ചാവ് കച്ചവടം. അമേരിക്കന് കമ്ബനിയായ പാംസുമായി ചേര്ന്നാണ് ബീബര് നവസംരഭത്തിന് തുടക്കം കുറിക്കാന് ഒരുങ്ങുന്നത്. തന്റെ സൂപ്പര് ഹിറ്റ് ഗാനം പീച്ചസ് എന്ന പേരു തന്നെയാണ് കഞ്ചാവ് കച്ചവടത്തിന് ബീബര് നല്കിയിരിക്കുന്നത്. പാംസിന്റെ പ്രവര്ത്തനങ്ങള് തന്നെ വളരെയേറെ ആകര്ഷിച്ചുവെന്നും, കഞ്ചാവ് എല്ലാവര്ക്കും ലഭ്യമാക്കി അതിന്റെ ദുരുപയോഗം തടയുകയാണ് അവര് ചെയ്യുന്നതെന്ന് ബീബര് വെബ്സൈറ്റില് കുറിച്ചു. പന്ത്രണ്ട് വയസ് പ്രായമുള്ളപ്പോള് താന് കഞ്ചാവ് ഉപയോഗിച്ചിട്ടുണ്ടെന്ന് അടുത്തിടെ ജസ്റ്റിന് ബീബര് വെളിപ്പെടുത്തിയിരുന്നു.